রিয়াজ
বাংলাদেশের চলচ্চিত্র জগতে তাঁর অবদানের জন্য বাংলাদেশ সরকার তাঁকে তিনবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পুরস্কারে ভূষিত করে। পুরস্কারপ্রাপ্ত চলচ্চিত্রগুলি যথাক্রমে দুই দুয়ারী (২০০০), দারুচিনি দ্বীপ (২০০৭) এবং কি যাদু করিলা (২০০৮)। রিয়াজ অভিনীত "লোভে পাপ পাপে মৃত্যু" ২০১৪ সালের ১৪ ফেব্রুয়ারী বিশ্ব ভালোবাসা দিবসে মুক্তি লাভ করে। তার অভিনীত সাম্প্রতিকতম চলচ্চিত্রগুলো হল "সুইটহার্ট" ও "কৃষ্ণপক্ষ" (২০১৬)। নানা মাধ্যম ও কাজে সক্রিয় অভিনেতা রিয়াজ চ্যানেল আইয়ের "হ্যান্ডসাম দি আলটিমেট ম্যান" প্রতিযোগিতার দ্বিতীয় মৌসুমে প্রধান বিচারক হিসেবে দায়িত্ব পালন করছেন।
রিয়াজ
২০০৬ সালে চলচ্চিত্রকার মোরশেদুল ইসলাম নির্মাণ করেন "খেলাঘর"। বাংলা সাহিত্যের অন্যতম কথাশিল্পী মাহমুদুল হকের ১৯৮৪ সালে প্রকাশিত যুদ্ধকালের চিরন্তন প্রেমের গল্পের উপন্যাস "খেলাঘর" অবলম্বনে চলচ্চিত্রটি নির্মিত হয়। এই সিনেমায় রিয়াজের বিপরীতে অভিনয় করেন সোহানা সাবা। এই চলচ্চিত্রে অভিনয় করে রিয়াজ "বিএফএফএস চলচ্চিত্র পুরস্কার"-এ শ্রেষ্ঠ অভিনেতা বিবেচিত হয়েছিলেন। চলচ্চিত্রকার-প্রযোজক দিদারুল আলম বাদলের নির্মাণ করেন ত্রিভুজ প্রেমের না বোলনা। এই চলচ্চিত্রে রিয়াজের বিপরীতে অভিনয় করেন শিমলা ও সুমনা সোমা।